టి.ముక్త

తంజావూరు ముక్త(1914–2007) సంగీత విద్వాంసురాలు. ఈమె తన సోదరి టి.బృందతో కలిసి గాత్రయుగళ కచేరీలు చేసింది. ఈ జంట కర్ణాటక సంగీత చరిత్రలో యుగళకచేరీలు మొదటి మహిళాద్వయంగా పేరుపొందింది. వీరిది వీణ ధనమ్మాళ్ సాంప్రదాయం.

విశేషాలు
ముక్త తన సంగీత పాఠాలు తన తల్లి కామాక్షి వద్ద వీణ ధనమ్మాళ్ పద్ధతిలో నేర్చుకుంది. ఈ బాణీ సూక్ష్మ గమకాలతో అనుస్వరాలతో నిండి ఉంటుంది. తల్లి వద్ద శిక్షణ పొందిన తర్వాత తన సోదరి బృందతో కలిసి కాంచీపురం నయన పిళ్ళై,లక్ష్మీరత్నం, వీణధనమ్మాళ్‌ల వద్ద తన సంగీతాన్ని మెరుగుపరచుకొంది. ఈమె తన 8వ యేట మొదటి కచేరీ చేసింది. 2003లో క్లీవ్‌లాండ్ (అమెరికా)లో ఈమె తన చిట్టచివరి కచేరీ చేసింది.ఈమె ఎక్కువగా పదములను, జావళీలను ప్రాచుర్యంలోనికి తెచ్చింది.

ఈమె శిష్యబృందంలో సుభాషిణి పార్థసారథి, నిర్మల సుందరరాజన్, మైసూర్ నాగమణీ శ్రీనాథ్, ఉమా వాసుదేవన్ (కుమార్తె) మొదలైన వారున్నారు. 

ఈమె 1972లో సంగీత నాటక అకాడమీ అవార్డును పొందింది.

మరణం
ఈమె తన 93వయేట 2007లో మరణించింది. ఈమె శతజయంతి ఉత్సవాలను 2014లో చెన్నైలో జరుపుకున్నారు.

మూలాలు

బయటి లింకులు
Columbus Carnatic 
T.Muktha Interview
T.Muktha

కర్ణాటక సంగీత విద్వాంసులు
మహిళా కళాకారులు
సంగీత నాటక అకాడమీ అవార్డు గ్రహీతలు
1914 జననాలు
2007 మరణాలు
తమిళనాడు గాయకులు
20th-century Indian women singers
Singers from Chennai
Women musicians from Tamil Nadu